OzLabs/hebrew-wiki-articles huggingface dataset:
אתנה מנוקיאן

אתנה מנוקיאן (, ; נולדה ב-22 במאי 1994) היא זמרת ופזמונאית יוונייה–ארמנית. ב-15 בפברואר הוכרז כי תייצג את ארמניה באירוויזיון לשנת 2020 שברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.

== ביוגרפיה ==
כניסתה של מנוקיאן לתעשיית המוזיקה התרחשה ב-2007, בה היא השתתפה בתחרות "This Is What's Missing", וזכתה בה במקום הראשון בפרס של הפקת טלוויזיה בינלאומית מטעם רשת אלפא טלוויז'ן יוון. כשנה לאחר מכן, בשנת 2008, השתתפה מנוקיאן בקדם אירוויזיון הילדים היווני, והתמודדה על הזכות לייצג את יוון באירוויזיון הילדים 2008. מנוקיאן הגיעה למקום השביעי בקדם. הזוכה בקדם, ניקי ינוצ'ו, הגיע למקום ה-14 מתוך 15 בתחרות אירוויזיון הילדים 2008.

ב-2011 הוציאה מנוקיאן את הסינגל הראשון שלה בשם "Party Like A Freak", שנעשה לאחד מהלהיטים הגדולים ביותר ביוון עם מעל למיליון צפיות ביוטיוב (נתון גבוה מאוד באותה התקופה). בעקבות ההצלחה של "Party Like A Freak" שהועמד לפרס הקליפ המצטיין בטקס "Video Music Awards", היא הוציאה בשנת 2012 סינגל עוקב בשם "I Surrender", שהפך ללהיט גם הוא במהרה. מנוקיאן הוסיפה מספר חודשים לאחר מכן שיר נוסף לדיסקוגרפיה שלה בשם "Na Les Pos M' agapas". כל שלושת הסינגלים הגיעו למעמד זהב ביוון.

ב-2014 מנוקיאן הוציאה לאור את הסינגל "XO" עליו עבדה עם חברת התקליטים מקס מיוזיק סקנדינביה. השיר הוקלט בסטוקהולם, בירת שוודיה, והקליפ שלו צולם בסידני שבאוסטרליה. הקליפ זכה ב"Armenian Pulse Award" בקטגוריית השיר הטוב ביותר בשפה האנגלית.

ב-2017 נכנסה מנוקיאן לתעשיית הפזמונאות כשכתבה את השיר "Palia Mou Agapi" לזוכת אירוויזיון 2005, הלנה פפאריזו. השיר הגיע למעמד פלטינה ביוון. ב-2018 נבחנה מנוקיאן לגרסה הבריטית של X Factor. היא הודחה בשלבים הראשונים של התוכנית.

במהלך השנים נפוצו שמועות כי מנוקיאן תייצג את ארמניה בתחרות האירוויזיון, גם ב-2015 וגם ב-2016. מנוקיאן אכן דנה באפשרות לייצג את יוון, ארמניה או קפריסין באירוויזיון. בשנת 2020 פורסם כי היא תתמודד בקדם "Depi Evratesil 2020" הארמני לאירוויזיון. מנוקיאן זכתה בקדם עם השיר "Chains on You" ו-168 נקודות בהפרש של 48 נקודות מהמקום השני.

== קישורים חיצוניים ==
* 

== הערות שוליים ==

קטגוריה:זמרות יווניות
קטגוריה:זמרות ארמניות
קטגוריה:פזמונאיות
קטגוריה:פזמונאים יוונים
קטגוריה:משתתפי אירוויזיון 2020
קטגוריה:נציגי ארמניה באירוויזיון
קטגוריה:ארמניות שנולדו ב-1994
מבצר לוהאגאר

מבצר לוהאגאר (בהינדית: लोहागढ़ दुर्ग באנגלית: Iron Fort - מבצר הפלדה) הוא מבצר מהמאה ה-18 הממוקם בעיר באראטפור, שבמחוז ראג'סטאן, הודו.

המבצר נבנה בשנת 1733 על ידי קונוואר מהראג'ה סוראג' מאל, שהיה שליט באראטפור ותוכנן כך שיהיה בלתי ניתן לחדירה.

בשנת 1803, ניסה הלורד ג'רארג לייק (Gerard Lake) לפוצץ את המבצר באמצעות תחמושת רבה אך הניסיון נכשל.

בשנת 1805, הטיל הלורד לייק מצור על המבצר שנמשך יותר משישה שבועות.

== מאפיינים ==
המבצר נבנה על אי מלאכותי במרכז העיר וכולל מספר מבנים, חומותיו עשויות בוץ עבה שפגזי תותח שקעו בו וכל ניסיונות התקיפה נגדו עלו בתוהו.

אל המבצר ניתן להיכנס דרך שני שערים מרכזיים:
* השער הצפוני אשטאדהו (Ashtdhaatu) - נלקח מהמצודה האדומה לאחר כיבוש דלהי בשנת 1764.
* השער הדרומי צ'ובוראה (Chowburja) - מורכב מארבעה עמודים.

מבנה במבצר

== ראו גם ==
* אחמד שאה דוראני

==קישורים חיצוניים==

== הערות שוליים ==

קטגוריה:הודו: מבנים
קטגוריה:הודו: תיירות
קטגוריה:ראג'סטאן
מיכאיל לבוביץ' גורביץ'

מיכאיל לבוביץ' גורביץ (ברוסית: Михаил Львович Гуревич; 1904–1943) היה גרפיקאי יהודי סובייטי, שהתנדב לחזית, גיבור ברית המועצות, מפקד המחלקה של תותחי 45 מ"מ בגדוד הסיור מס' 973 בחטיבת הסיור מס' 270 של הארמייה ה-43 בחזית קלינין, לויטננט זוטר.

== ביוגרפיה ==
קבר גורביץ' בפרז'בלסקויה.
נולד ב-31 במרץ 1904 בעיר סמולנסק במשפחת פקיד.

בשנת 1913 עבר עם משפחתו לטיפליס. בשנות הלימודים התחיל להתעניין בציור. באישור נסיעה של משרד החינוך העממי של גרוזיה, נסע ללמוד במכון להנדסת היערות במוסקבה. מאוחר יותר התקבל למכון האמנות והטכנולוגיה במוסקבה תחילה לפקולטת קרמיקה ובהמשך לפקולטת ציור בהנחייתו של דוד שטרנברג. סיים אותו בשנת 1930. נהיה לחבר באיגוד הציירים של ברית המועצות. ציוריו הוצגו בתערוכות בברית המועצות ומחוצה לה.

התנדב לצבא האדום ב-1942. באותה שנה סיים קורס קצונה וקיבל דרגת לויטננט זוטר. בקרבות מלחמת העולם השנייה מספטמבר 1943.

באותו החודש מונה למפקד המחלקה של תותחים 45 מ"מ, בגדוד סיור מס' 973 בחטיבת סיור מס' 270, בארמייה ה-43, בחזית קלינין, היה מועמד להצטרף למפלגה הקומוניסטית. בכפר טאראסובו בנפת דוחובש'ינסקי של מחוז סמולנסק. ב-13–16 בספטמבר 1943, חיסל בכוונון ישיר 4 בונקרים, 3 מקלעים חצובים ומספר גדול של חיילי ורמאכט.

ב-17 בספטמבר 1943, בהגנה מול מתקפות נגד של הגרמנים, כשהוא נותר לבדו, המשיך לירות מהתותח, וכאשר נגמרו פגזים, הפעיל רימונים ורובה סער. בקרב הזה נהרג. עקב בלבול בדיווחים קיבל לאחר מותו עיטור גיבור ברית המועצות ועיטור מלחמת המולדת מדרגה השנייה.

נקבר ביישוב פרז'וואלסקויה שבנפת דמידוב של מחוז סמולנסק<ref>[http://jewish-memorial.narod.ru/Gurevich_Mihail_Lwovich.htm גורביץ' מיכאיל לבוביץ' (1904–1943)].</ref>.

==קישורים חיצוניים==

==הערות שוליים==

קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:יהודים מעוטרי גיבור ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1904
קטגוריה:סובייטים שנפטרו ב-1943
דה רופ

דה רופ (The Roop) היא להקה ליטאית, המורכבת משלושה חברים: הקלידן ויידוטאס ואליוקביצ'יוס, המתופף רוברטאס באראנוסקאס והגיטריסט מתנאס בנישאוסקאס. ב-15 בפברואר 2020 נבחרה הלהקה לייצוג ליטא באירוויזיון 2020 לאחר שזכתה בתוכנית קדם האירוויזיון "Pabandom iš naujo! Let's try again! 2020". לאחר ביטול האירוויזיון בעקבות מגפת הקורונה ולאחר שנלקחה מהלהקה הזכות לייצג את ליטא באירוויזיון, חזרה הלהקה לקדם וזכתה בו פעם נוספת.

== היסטוריה ==
הלהקה נוסדה בוילנה, בירת ליטא, בחודש נובמבר 2014. השלושה התאחדו ליצירת להקה אחרי שכבר היו פעילים ובעלי ניסיון בטלוויזיה ובמוזיקה הליטאית. בשנת 2015 הוציאה הלהקה את אלבום הבכורה שלה "To Whom It May Concern" וחתמה בחברת התקליטים DK Records. ב-2017 פורסם כי הלהקה תשתתף בקדם האירוויזיון הליטאי לאירוויזיון 2018 שהתקיים בליסבון, בירת פורטוגל. הלהקה הגיעה למקום השלישי כשהמנצחת אייווה זאסימאוסקייטה הגיעה למקום ה-12 באירוויזיון באותה השנה. הסינגל שלהם Yes I Do איתו התמודדו בקדם יצא בסופו של דבר כחלק מתוך האלבום "Ghost".

בשנת 2020 הגיעה הלהקה לקדם האירוויזיון הליטאי עם שירם "On Fire", לאחר שזכו במקום הראשון ברבע הגמר ובמקום השני בחצי הגמר בו השתתפו הם הגיעו לגמר בו הופיעו שישיים בסדר ההופעות, ובו קטפו את המקום הראשון ואת הזכות לשאת את הדגל הליטאי באירוויזיון ברוטרדם.

בשנת 2021 התמודדה הלהקה בקדם האירוויזיון הליטאי פעם נוספת, עם שירם "Discoteque", וזכתה במקום הראשון ובזכות לייצג את ליטא באירוויזיון 2021. ב-18 במאי 2021, הלהקה ביצעה את השיר בחצי הגמר, והגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות.

==קישורים חיצוניים==

* 

== הערות שוליים ==

קטגוריה:שלישיות מוזיקליות
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי ליטא באירוויזיון
קטגוריה:להקות שהוקמו בשנת 2014
On Fire (שיר של דה רופ)

On Fire (בעברית: עולה באש) הוא שיר באנגלית שנכתב והולחן על ידי ויידוטאס ואליוקביצ'יוס, רוברטאס באראנוסקאס, מתנאס בנישאוסקאס, ובוצע על ידי להקת דה רופ. ב-15 בפברואר 2020 השיר זכה בתוכנית "Pabandom iš naujo! Let's try again! 2020" שמהווה את קדם האירוויזיון הליטאי, ונבחר לייצג את המדינה באירוויזיון 2020 ברוטרדם, הולנד.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי ליטא באירוויזיון
קטגוריה:שירים באנגלית
אולריקה בראנדסטורפ

אולריקה בראנדסטורפ (; נולדה ב-13 ביולי 1995), ידועה בשמה הפרטי אולריקה, היא זמרת נורווגית. בראנדסטורפ השתתפה במספר תוכניות ריאליטי נורווגיות והגיעה למקומות גבוהים. היא לקחה חלק בקדם האירוויזיון הנורווגי "Melodi Grand Prix" שלוש פעמים, ב-2017 שם הגיעה למקום הרביעי עם שירה "Places" וב-2020 שם הגיעה למקום הראשון עם שירה "Attention" וזכתה בזכות לייצג את נורווגיה בתחרות האירוויזיון לשנת 2020 שברוטרדם, הולנד, ובשנת 2023 עם השיר 'Hunestly'.

== ביוגרפיה ==
אולריקה בראנדסטורפ נולדה ב-13 ביולי 1995 בעיר סארפסבורג שבדרום מזרח נורווגיה. בראנדסטורפ עוסקת במוזיקה מאז ילדותה בה שיחקה את בילבי (פיפי) בגרסה הנורווגית של המחזה. בשנים 2011 עד 2013 השתתפה במופעי ולמייקל ג'קסון וחיממה את להקת קווין כאשר הופיעה בנורווגיה.

בשנת 2013 השתתפה בראנדסטורפ בתוכנית המציאות "Idol" בגרסתה הנורווגית והגיעה למקום השני. ב-2015 השתתפה בדה וויס נורווגיה בה הגיעה לחצי הגמר. בשנת 2018 השתתפה בתוכנית "Stjernekam" של NRK (רשות השידור הנורווגית) ובה הגיעה למקום השני.

בראנדסטורפ לקחה חלק בקדם האירוויזיון הנורווגי "Melodi Grand Prix" שלוש פעמים, ב-2017 שם הגיעה למקום הרביעי עם שירה "Places" וב-2020 שם הגיעה למקום הראשון עם שירה "Attention" וזכתה בזכות לייצג את נורווגיה בתחרות האירוויזיון לשנת 2020 שברוטרדם, הולנד, אך אשר לבסוף בוטלה עקב מגפת הקורונה. בשנת 2023 השתתפה שוב בקדם עם השיר 'Hunestly', וסיימה במקום השני.

== קישורים חיצוניים ==

* 

== הערות שוליים ==

קטגוריה:זמרות נורווגיות
קטגוריה:משתתפי The Voice
קטגוריה:משתתפי אירוויזיון 2020
קטגוריה:נציגי נורווגיה באירוויזיון
קטגוריה:נורווגיות שנולדו ב-1995
קטגוריה:נורווגים שנולדו ב-1995
ארמון ראני סיסודיה

ארמון ראני סיסודיה (בהינדית: सिसोदिया रानी बाग באנגלית: Sisodia Rani Palace) הוא ארמון מהמאה ה-18 הממוקם כ-6 ק"מ מהעיר ג'איפור, במחוז ראג'סטאן, שבהודו.

הארמון נבנה בשנת 1728 על ידי מהרג'ה ג'יי סינג השני (Maharaja Sawai Jai Singh II) וגניו נקראים על שם המלכה ראני

ארמון סיסודיה הוא מבנה בן שתי קומות ובו גלריות רבות וציורי קיר יפהפיים של האל ההינדי קרישנה.

גני סיסודיה הם גנים ירוקים המקיפים את הארמון ומכילים מזרקות, מקווי מים וביתנים צבועים.

== הערות שוליים ==

קטגוריה:הודו: מבנים
קטגוריה:הודו: תיירות
קטגוריה:ראג'סטאן
Attention (שיר של אולריקה בראנדסטורפ)

Attention (בעברית: תשומת לב) הוא שיר באנגלית שנכתב והולחן על ידי קייטיל מורלנד, אולריקה בראנדסטורפ וכריסטיאן אינגרבריצן, ובוצע על ידי אולריקה בראנדסטורפ. ב-15 בפברואר 2020 השיר זכה בתוכנית "Melodi Grand Prix 2020" שמהווה את קדם האירוויזיון הנורווגי, ונבחר לייצג את המדינה באירוויזיון 2020 ברוטרדם, הולנד.

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי נורווגיה באירוויזיון
תנגודת לאינסולין

תנגודת לאינסולין (Insulin resistance או IR) היא מצב בו תאי הגוף של אנשים מסוימים מגיבים פחות להורמון האינסולין מאשר בתאי הגוף של אנשים בריאים. כאשר מתרחשת תנגודת לאינסולין השרירים, הכבד ורקמת השומן בפרט פחות רגישים לאינסולין.

תנגודת לאינסולין בשרירים גורמת להפחתה של ספיגת הגלוקוז, ותנגודת לאינסולין בכבד מפחיתה את היכולת לאחסון של גלוקוז, וכאשר שתי ההשפעות מתרחשות הדבר גורם להגברת ריכוז הגלוקוז בדם.

רמות גבוהות של אינסולין וגלוקוז עקב תנגודת לאינסולין עלולות להוביל לאחר זמן להתפתחות של התסמונת המטבולית, ובפרט להתפתחות של סוכרת מסוג 2.

== קישורים חיצוניים ==

* 
* 

קטגוריה:סוכרת
יחסי יוון – קוריאה הדרומית

יחסי יוון–קוריאה הדרומית הם יחסי החוץ בין יוון לדרום קוריאה.

== היסטוריה ==
מיד בשנת 1950 שלחה יוון כוח משלחת שיסייע לדרום קוריאנים נגד הקומוניסטים במהלך מלחמת קוריאה באותה תקופה, קיבלה הקהילה האורתודוקסית הקטנה של קוריאה תמיכה מצד הכמרים היוונים הצבאיים. לאחר מכן, נאמנים אורתודוקסים קוריאנים ביקשו להיכנס תחת חסותה של הפטריארכיה האקומנית של קונסטנטינופול בשנת 1955, והפטריארכיה האקומנית לקחה את הכנסייה האורתודוקסית הקוריאנית תחת חסותה בשנת 1956. שתי המדינות כוננו יחסים דיפלומטיים ב-15 באפריל 1961. דרום קוריאה פתחה את שגרירותה באתונה ב-6 ביולי 1973. יוון פתחה את שגרירותה בסיאול באוקטובר 1991. ליוון יש גם קונסוליית כבוד בטג'אן.

== ביקורים דו צדדיים ==
מדרום קוריאה ליוון
* מאי 1995, סגן השר לתכנון מדיניות וארגונים בינלאומיים באן קי-מון
* מאי 2000, יו"ר האספה הלאומית פארק ג'ון-קיו
* אוקטובר 2001, שר לענייני הימים והדייג יו סאם-נאם
* אוגוסט 2002, שר המסחר הוואנג דו-יון
* אפריל 2004, שר החוץ באן קי-מון
* באוגוסט 2004 שר התרבות והתיירות יונג דונג-צ'ה
* אפריל 2006 שר החוץ באן קי-מון
* ספטמבר 2006, הנשיא רו מו-היון
* יוני 2007, שר לענייני הימים והדייג קאנג מו-היון
* אוקטובר 2007, שר לענייני הימים והדייג קאנג מו-היון

מיוון לדרום קוריאה
* ביולי 1987 שר החוץ קרולוס פפוליאס
* בנובמבר 1990 ראש ממשלת יוון קונסטנטינוס מיצוטקיס
* מרץ 1998, שר הצי מרקנטיל סטוורוס סומאקיס
* אוקטובר 2000, משנה שר החוץ אליזבט פפזוי
* בפברואר 2003, שר החוץ טאסו ג'אניטיס
* נובמבר 2004, שר הפיתוח החקלאי אוונג'לוס בסיאקוס
* ינואר 2005, שר הסחר הימי מנוליס קפלוגיאניס
* יוני 2007, שר התחבורה והתקשורת מיכאליס ליאפיס

== הסכמים דו צדדיים ==
* הסכם חינוך (23 ביולי 1970)
* הסכם סחר (4 באוקטובר 1974)
* הסכם לביטול דרישות הוויזה (25 בפברואר 1979)
* הסכם לשיתוף פעולה מדעי וטכנולוגי (16 במאי 1994)
* הסכם תעופה (25 בינואר 1995)
* הסכם הגנה על השקעות (25 בינואר 1995)
* הסכם בדבר הימנעות ממיסוי כפול (20 במרץ 1995)

== קישורים חיצוניים ==
אנטי-קטלניזם

שלט בשפה קטלאנית בעיר ולנסיה הקורא להחרים את המוצרים הקטלוניים אנטי-קטלניזם (בקטלאנית: anticatalanisme) הוא כינוי שניתן לאירועים ותקופות בספרד שהיו עוינות את התרבות והמסורות הקטלניות.

המונח משמש גם לביקורת של עמדות פוליטיות, המנוגדות ללאומיות הקטלנית או לעצמאות קטלנית, ביקורת אשר נמצאת בשימוש בתוך קטלוניה ומחוצה לה.

== תיאור ==
אנטי-קטלניזם מתבטא כיחס עוין לשפה הקטלונית, לאנשים קטלונים, המסורת הקטלאנית וכל דבר אשר מזוהה עם קטלוניה, מלבד זאת בהקשר הפוליטי זה עשוי להתבטא כתגובה להתפרצות נתפסת של הלאומיות הפוליטית הקטלאנית לאזור, מלבד זאת בהקשר הפוליטי הוא מוזכר בתגובה לגילויים בולטים של הלאומיות הקטלאנית. במקרים קיצוניים נקרא לעיתים גם "קטלנופוביה", אשר מאפיינת תנועות שמחרימות מוצרים מקטלוניה.

בהתאם לצו שפרסם פיליפ החמישי, הוחלט לבטל את החוקים והמוסדות הקטלוניים לאחר מלחמת הירושה<ref>https://archive.org/details/deplorablehistor00londuoft/page/n4</ref>, שהסתיימה בשנת 1714, התרחבה בהדרגה שולי השפה והתרבות הקטלאנית לטובת הקסטיליאנים.

==קישורים חיצוניים==

== הערות שוליים ==

קטגוריה:אנטי-לאומיות
קטגוריה:ספרד: פוליטיקה
קטגוריה:קטלוניה
דלטאביאטיה

דלטאביאטיה (שם מדעי: Deltavjatia) הוא סוג של זוחל קדום מסדרת הפרוקולופונומורפה, אשר חי בתקופת הפרם לפני 260 מיליון שנה. המאובנים שלו כללו גולגולת ושרידי לסת תחתונה שהתגלו בתצורת אורפלוב שבעיירה קוטלניץ' (Коте́льнич) ליד הנהר וייאטקה שבמחוז קירוב ברוסיה.

זוחל גדול זה השתייך ב-1997 לקבוצת הפריזאוריה . הסוג הוגדר ב-1987 לאחר שנכלל קודם בסוג פריאזאורוס מדרום אפריקה ומהסוג סקוטוזאורוס שחי גם ברוסיה. הוא כלל מין יחיד - Deltavjatia vjatkensis. משמעות שמו המדעית היא: "Delta" - דלתא, "vjatia" - נהר ויאטקה בו התגלה.

זוחל זה היה קטן יחסית לקרוביו והגיע רק לאורך 2 מטרים. הוא דמה במראהו לצב ענקי בעל "קסדה" מעל ראשו וגפיים רחבות והוא כלל גם עין הקודקוד מוזרה כמו של הספנודון שלא ברור מה מטרתה. היצור היה בעל שיניים קטנות יחסית וניזון מצמחים. הוא עצמו נטרף בידי תראפסידים גדולים כמו האינוסטרנסביה.

==קישורים חיצוניים==

קטגוריה:פרוקולופונומורפה
קטגוריה:בעלי חיים שחיו בפרם באסיה
קטגוריה:רוסיה: מאובנים
קטגוריה:מאובני טקסונים שתוארו ב-1937
תואתריום

תואתריום (שם מדעי: Thoatherium; מילולית: "בהמה אקטיבית זריזה") הוא סוג של יונק בן לסדרה הקדומה ליטופטרנה, שחי בתחילת המיוקן שלפני 17.5 עד 16.3 מיליון שנה מזמננו בערבות פטגוניה, ארגנטינה. סוג זה התגלה בתצורת סנטה קרוז (Santa Cruz Formation) והוגדר ב-1887 בידי החוקר הארגנטינאי פלורנטינו אמגינו והוא כלל 6 מינים.

התואתריום היה יונק צמחוני דומה לצבי שהגיע לאורך 70 סנטימטרים ומשקל של 15 עד 19 קילוגרם, שהיה בעל רגליים מותאמות לריצה שבדומה לרגלי סוסים היו בעלות פרסה קשיחה יחידה בקצה הרגל. מבנה זה עזר לרגל להאיץ ולצרוך פחות אנרגיה תוך הדהירה. עם זאת הוא לא היה קרובם של מפריטי הפרסה והדמיון ביניהם נבע מאבולוציה מתכנסת. הוא היה קרובם של הדיאדיפורוס ושל המקרוקניה בעלת החדק והלסת שלו הייתה צרה יחסית והסתיימה בבליטה צרה, דומה למקור מלפנים. היו לו שיניים דקות יחסית שהותאמו לאכילת עלים או צמחייה רכה דומה ולא מעשבים.

יונק זה אולי חי בעדרים קטנים ויכל לנוע במהירות כדי להימלט מטורפים.

==קישורים חיצוניים==

קטגוריה:בעלי חיים שתוארו ב-1887
קטגוריה:ליטופטרנה
קטגוריה:יונקים שחיו במיוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
פואיג'ילה

פואיג'ילה (שם מדעי: Puijila) הוא סוג של טורף ימי נכחד, שהשתייך למשפחת הסמנטוריים. הוא חי מסוף האוליגוקן עד תחילת המיוקן לפני 24 עד 21 מיליון שנה מזמננו. הסוג כלל מין אחד - Puijila darwini, והוא תואר ב-2009. משמעות השם היא מאינוקטיטוט ופירושה: "כלב ים או אריה ים קטן". שם המין קרוי ע"ש החוקר צ'ארלס דרווין. המאובנים שלו נמצאו בידי החוקרת נטליה ריבצ'נסקי (Natalia Rybczynski) באי דבון שבארכיפלג הארקטי הקנדי וכיום הממצא מצוי במוזיאון הטבע של קנדה שבאוטווה, בירת קנדה.

הפואיג'ילה נחשב לסוג הטורף הימי הקדום ביותר שנמצא. הוא הגיע לאורך מטר אחד ולמשקל 20 קילוגרם. במראהו דמה ללוטרה, והיה בעל ראש קטן מעוגל וזוג ניבים ארוכים בקדמת לסתו, רגליים קצרות בעלות סנפירים ובעל זנב ארוך ששימש כהגה. מבנהו מרמז שהיה מימי למחצה ולא הותאם במיוחד לחיים בים, אך הוא כנראה ניזון מדגים. המבנה של העצמות שלו מזכיר מעט דובים או סמורים וייתכן כי מהם התפתחו טורפי הים.

הוא חי לצד האנליארקטוס הדרומי יותר, ונראה שהוא התפתח מהאחרון והוא נחשב למאובן מעבר חשוב בהתפתחות כלבי הים.

==קישורים חיצוניים==

קטגוריה:טורפים ימיים פרהיסטוריים
קטגוריה:טורפים שחיו באוליגוקן
קטגוריה:טורפים שחיו במיוקן
קטגוריה:מאובני טקסונים שתוארו ב-2009
פרוקמלוס

פרוקמלוס (שם מדעי: Procamelus; משמעות השם: "גמל קדום") הוא סוג נכחד של יונק צמחוני ממשפחת הגמליים, שחי באמצע עד לסוף המיוקן שלפני 16 עד 5.3 מיליון שנה. מאובניו התגלו באמריקה הצפונית והוא תואר ב-1858 בידי החוקר ג'וזף ליידי.

גמל קדום זה חי באמריקה והוא דמה בצורתו לג'ירף קדום, עם רגליים וצוואר ארוכים מאוד. הוא היה קרובם של האייפיקמלוס והאוקסידקטילוס (Oxydactylus) שחיו באותו מקום וגופם היה בנוי בצורה דומה, מותאמת לאכילת עלי עצים.

לגמל קדום זה היו שיניים חותכות קטנות בלסת העליונה שהתאימו ללעיסת עלים ולא עשבים, אך מאחוריהם היו שיניים קשיחות יותר שהותאמו לתזונה יותר קשה. בדומה לגמלים המודרניים היו לו פרסות רחבות בעלות כרית, איתם היה יכול לחצות אזורים של קרקע רכה כמו חול או בוץ.

למרות הדמיון לג'ירפה הוא היה קטן יחסית והגיע לגובה 1.3 מטר, קצת פחות מלמה מצויה. עם זאת הוא היה זריז יותר עקב מבנה הרגליים החזקות והארוכות שלו. מסת הגוף שנמדדה עבור גמל זה הגיע ל-532.7 קילוגרם.

<gallery mode=packed widths="250px" heights="250px" >
קובץ:Ashfall Fossil Beds - Teleoceras adult male.jpg|עצמות מאובנות של פרוקמלוס לצד עצמות טלאוצרס
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1858
קטגוריה:גמליים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1858
קטגוריה:טקסונים שתוארו בידי ג'וזף ליידי
איכתיולסטיס

איכתיולסטיס (שם מדעי: Ichthyolestes; מילולית: "גנב דגים") הוא סוג נכחד של יונק ממשפחת הפקיצטיים. הוא היה מראשוני הלווייתנאים, והוא היה יצור יבשתי בעל ארבע רגליים מפותחות וזנב ארוך ורחב מאחוריו. הוא היה קטן יחסית ללווייתן ולא עלה על 60 סנטימטרים. סוג זה, שהוא הראשון שבפקיצטיים, התגלה בצפון פקיסטן והוא הוגדר ב-1958 על סמך מחקרים שהפרידו בינו לבין לווייתנים קדומים נוספים. הסוג כלל מין אחד - Ichthyolestes pinfoldi.

בניגוד ללווייתנאים המפותחים יותר, הוא היה בעל תעלות עגולות למחצה באוזן הפנימית שהייתה גדולה יחסית, בדומה לאוזן של אריות ים וכנראה של כמה מכפילי פרסה נכחדים שהתפתחו לחיות ימיות, כך שהוא התאים לפחות חלק מחייו לחיים תת-מימיים. ייתכן שהוא חי בדומה ללוטרה או להיפופוטם רוב זמנו במים ונח על החופים. בהתבסס על מבנה לסתותיו הוא היה צייד דגים מוצלח שניזון בעיקר במים הרדודים.

== קישורים חיצוניים ==

קטגוריה:פקיצטיים
קטגוריה:מאובני טקסונים שתוארו ב-1958
ספנוקואלוס

ספנוקואלוס (שם מדעי: Sphenocoelus; במקור נקרא בשם Dolichorhinus) הוא סוג נכחד של יונק בן למשפחת הברונתותריומים, אשר חי במהלך תקופת האאוקן של אמריקה הצפונית שלפני 46.2 עד 40.4 מיליון שנים מהיום. מאובניו התגלו בוויומינג ובמזרח יוטה, והם הוגדרו ב-1929 בידי החוקר הנרי פיירפילד אוסבורן .

במראהו ברונתותריום זה היה קטן יחסית, באורך של 2 מטרים וגובה של 1.2 מטר בכתפיים והוא דמה מעט לקרנף חסר קרניים עם גולגולת מוארכת. השיניים שלו היו חלשות ובעלות שיניים טוחנות בעלות כותרים גבוהים וחדים והיו לו גם ניבים בולטים בלסת הקדמית, אשר שימשה כנראה להתגוננות מטורפים. הוא היה בעל ארבע אצבעות ברגליו הקדמיות ו-3 אצבעות באחוריות וכנראה הוא היה איטי מאוד. המבנה המוארך של הגולגולת מרמז על קיום חוש ריח חד מאוד של היונק הקדום.

ככל הנראה הוא חי ביערות ואזורי ביצות בהם רעה. הוא התפתח לאורך הזמן למינים גדולים ומרשימים יותר כמו המגצרופס.

==קישורים חיצוניים==

קטגוריה:ברונתותריומים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
רונטי רומאן

רונטי רומאן או מויסה רונטי-רומאן (ברומנית: Ronetti Roman או Moise Ronetti Roman; נולד ב-1847 או 1853 - נפטר בי"ז בשבט תרס"ח, 20 בינואר 1908 (7 בינואר 1908 לפי הלוח היוליאני)) היה שם העט של ארון בלומנפלד, סופר, משורר, מחזאי ופובליציסט יהודי-רומני, שיצירתו המפורסמת ביותר היא המחזה מנשה.

==ביוגרפיה==

רונטי רומאן נולד ביישוב Jezierzany, בגליציה, והתייתם מהוריו בגיל צעיר. לפי הנרמז באחת מיצירותיו הוא גודל על ידי אחת הסבתות. ב-1868 התיישב בחרלאו, שם למד גרמנית עם מורה פרטי. התחיל לעבוד כמורה בסדיגורה ואז עבר לבקאו, שם עבד כמנהל חשבונות והתכונן לבחינות הבגרות.

בסתיו 1869 עבר לברלין ונרשם ללימודי רפואה. עזב את הרפואה לטובת הבלשנות ב-Akademie für Philologie ובו זמנית גם האזין לשיעורי פילוסופיה. הוא לא התמיד בכך, עבר ללמוד בערים אחרות, אך לא סיים אף פקולטה.

בשנים 1868 - 1872 פרסם בהמגיד ובכתבי עת עבריים נוספים מאמרים בתחום הספרות העברית תחת שמות העט מויסה רומאן או רומאנו. הוא נסע דרך איטליה ודרך צרפת, כשהוא משתמש בשם רונטי רומאן. בשובו לרומניה, התחיל לעבוד כמחנך ומורה לגרמנית במכון של וסילה אלכסנדרסקו אורקיה.

ב-1876 פרסם לראשונה שיר ב-Revista literară și științifică. ב-1877, בעקבות הערות אנטישמיות של אורקיה התפטר ופרסם בעיר רומאן את הסטירה Domnul Kanitferstan, extras din jurnalul unui trândav (אדון קניטפרסטן, מובאה מיומנו של בטלן) המופנית לכיוונו של אורקיה.

הוא השתתף בז'ונימאה, שם התיידד עם יון לוקה קאראג'אלה ועם מיכאי אמינסקו. ב-1878 היה לזמן מה חבר במערכת כתב העת Timpul (הזמן) יחד עם קאראג'אלה ועם אמינסקו. הוא התחיל לעבוד במשרד החוץ, כמתורגמן לגרמנית.

בשנים 1881 - 1882 נשא לאישה את אלאונורה, בתו של חוכר הקרקעות שמיל הרשקוביץ', והזוג עבר לחיים באזור הכפרי. מרד האיכרים ברומניה ב-1907, הפחיד אותו, והוא נמלט עם משפחתו ליאשי, שם מת מאירוע לבבי כעבור שנה. הוא ניסה להסביר את התופעה במאמר, שהופיע לאחר מותו, ב-1908.

רומאן פרסם ב-1900 את המחזה מנשה, העוסק בנישואי יהודייה עם נוצרי, שהופיע כעבור שנה ביאשי ומשם הגיע לבוקרשט. המחזה זכה לשבחי המבקרים והפך למחלוקת פוליטית בגלל התנגדות הלאומנים הרומנים להופעתו בתיאטרון הממלכתי של בוקרשט.

בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.

== מיצירותיו ==
* 1877 Domnul Kanitferstan, extras din jurnalul unui trândav (אדון קניטפרסטן, מובאה מיומנו של בטלן).
* 1878 Radu (ראדו).
* 1892 Răzbunare (נקמה)
* 1898 Două măsuri (שתי מדידות)
* 1900 Manasse (מנשה)
* 1913 Ivan (איוון)
* 1913 Satira jocului (סטירת המשחק)
* 1913 Muza tragediei (מוזת הטרגדיה)

==קישורים חיצוניים==

* 
* 

קטגוריה:סופרים יהודים רומנים
קטגוריה:משוררים יהודים רומנים
קטגוריה:מחזאים יהודים רומנים
קטגוריה:פובליציסטים יהודים רומנים
קטגוריה:רומנים שנולדו ב-1853
קטגוריה:נפטרים ב-1908
איסוזו באלאט

איסוזו באלאט (ביפנית: いすゞ・ベレット, באנגלית: Isuzu Bellett) היא מכונית משפחתית מתוצרת קונצרן הרכב היפני איסוזו, אשר יוצרה בין השנים 1963–1973 ביפן, ניו זילנד, ובין השנים 1965–1974 בפיליפינים.

==תצורות==
* 2 דלתות - סדאן.
* 4 דלתות - סדאן.
* 2 דלתות - קופה.
* 2 דלתות - פסטבק קופה.
* 2 דלתות - טנדר בתצורה "Coupé utility" הקרוי "Wasp". החל משנת 1965 הוצעה שלדת טנדר, שהיה בעל מטען של 1 טון והופעל על ידי מנוע בנזין 1.3 ליטר או מנוע דיזל בנפח 1.8 ליטר. דגם הטנדר נבנה עד שנת 1972.

===דגמים===
* "1300".
* "1500".
* "1600".
* "1600 GT".
* "GT-R".
* "1800 GT".
* "Diesel".

== תמונות ==
<gallery mode="packed" heights="120">
קובץ:Isuzu Bellett 1900GT Coupe c.1969-70 (16569230108).jpg | "איסוזו באלאט" דגם "1900GT Coupe"
קובץ:1965 Isuzu Bellett 1500 sedan (6106414170).jpg | "איסוזו באלאט", 4 דלתות, שנת 1965
קובץ:1967 Isuzu Bellett 1500 Deluxe B-Type rear.jpg | "איסוזו באלאט" דגם "1500 דה-לוקס" שנת 1967
קובץ:1970 Isuzu Belett 1600GT rear.jpg | "איסוזו באלאט" דגם "1600GT", שנת 1970
קובץ: Isuzu Bellett 1600GT rear.jpg| "איסוזו באלאט" דגם "1600GT"
קובץ:Isuzu Bellett GTR rear.jpg | "איסוזו באלאט" דגם "GTR"
קובץ:1965 Isuzu Wasp (KR20) cab chassis (2010-10-16) 02.jpg | "איסוזו באלאט" (Isuzu Wasp (KR20)) - שלדת טנדר, שנת 1965
</gallery>

==ראו גם==
* איסוזו
* איסוזו 117 קופה

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1963
קטגוריה:מכוניות משפחתיות
קטגוריה:מכוניות קופה
קטגוריה:טנדרים
קטגוריה:כלי רכב יפניים
קטגוריה:כלי רכב המיוצרים בניו זילנד
קטגוריה:כלי רכב המיוצרים בפיליפינים
באלאט
ג'ון מייסון

ג'ון יאנג מייסון (באנגלית: John Young Mason; 18 באפריל 1799 – 3 באוקטובר 1859) היה חבר בית הנבחרים של ארצות הברית מטעם וירג'יניה, מזכיר הצי ה-16 וה-18 והתובע הכללי ה-18 של ארצות הברית, שגריר ארצות הברית בצרפת, שופט פדרלי ושופט מחוזי.

==ביוגרפיה וקריירה==
ג'ון מייסון נולד ב-18 באפריל 1799 בהיקספורד (כיום אמפוריה) שבמחוז גרינסוויל, וירג'יניה. ב-1816 הוא קיבל תואר ראשון מאוניברסיטת קרוליינה הצפונית בצ'אפל היל, למד בבית הספר למשפטים בליצ'פלד, והשתלם במשפטים ב-1819. לאחר מכן ועד 1821 הוא עסק בעריכת דין במגזר הפרטי במחוז הולדתו. הוא המשיך בעיסוק זה במחוז סאות'המפטון שבווירג'יניה עד 1831. במקביל, בין השנים 1823–1827 הוא היה חבר בית הנבחרים של וירג'יניה ולאחר מכן ועד 1831 חבר הסנאט של וירג'יניה, במקביל לתפקיד לפרקליט מחוז גרינסוויל. בשנים 1829 ו-1850 הוא היה נציג בוועידות החוקתיות של וירג'יניה.

מייסון נבחר כחבר המפלגה הדמוקרטית מטעם וירג'יניה לבית הנבחרים של ארצות הברית וכיהן בו מה-4 במרץ 1831 ועד התפטרותו ב-11 בינואר 1837. בשנים 1835–1837 הוא היה יושב ראש ועדת החוץ של בית הנבחרים. לאחר סיום כהונתו בקונגרס הוא חידש את עיסוקו בעריכת דין בהיקספורד עד 1841.

ב-26 בפברואר 1841 הוצגה מועמדותו של מייסון על ידי הנשיא מרטין ואן ביורן למשרת שופט בית המשפט של המחוז המזרחי של וירג'יניה שהתפנתה בעקבות מועמדתו של פיטר ויויאן דניאל לבית המשפט העליון של ארצות הברית. ב-2 במרץ אושרה מועמדותו על ידי הסנאט של ארצות הברית ולמחרת היום נכנס מינויו לתוקף. בתפקיד זה הוא כיהן עד התפטרותו ב-23 במרץ 1844.

ב-14 במרץ 1844 מונה מייסון כמזכיר הצי של ארצות הברית בקבינט של הנשיא ג'ון טיילר וכיהן בתפקיד זה עד ה-10 במרץ 1845. ב-9 במרץ 1846 הוא מונה שוב לתפקיד זה בקבינט של הנשיא ג'יימס פולק וכיהן בו עד ה-7 במרץ 1849. בין שתי תקופות כהונה אלו הוא שימש בתפקיד התובע הכללי של ארצות הברית. לאחר כהונתו השנייה כמזכיר הצי הוא שב לעיסוקו בעריכת דין, הפעם בריצ'מונד וירג'יניה. ב-22 בינואר 1854 הוא החל את כהונתו כשגריר ארצות הברית בצרפת, תפקיד בו הוא כיהן עד יום מותו.

==חיים אישיים==
ב-1821 נשא מייסון לאישה את מרי אן פורט, בתו של בעל קרקעות עשיר והיה לבעל מטעים בעצמו במקביל לעיסוקו המשפטי. בבעלותו הייתה אחוזת פורטסוויל שליד גריזרד, מחוז סאסקס, וירג'יניה.

ג'ון מייסון נפטר בעודו מכהן כשגריר בפריז ב-3 באוקטובר 1859. הוא נטמן בבית הקברות הוליווד שבריצ'מונד, וירג'יניה. צי ארצות הברית הנציח אותו בקריאת משחתת על שמו שהייתה בשירות בין השנים 1920–1940, ובקריאת משחתת נוספת על שמו מסדרת המשחתות ארלי ברק שנכנסה לשירות ב-2003.

==קישורים חיצוניים==

* 
* [https://www.fjc.gov/node/1384416 ג'ון מייסון] באתר המדריך הפדרלי של השופטים הפדרליים 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת קרוליינה הצפונית בצ'אפל היל
קטגוריה:מזכירי הצי של ארצות הברית
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ג'ון טיילר
קטגוריה:חברי הקבינט של ארצות הברית בממשל ג'יימס פולק
קטגוריה:שגרירי ארצות הברית בצרפת
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:שופטי בתי המשפט הפדרליים המחוזיים של ארצות הברית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1799
קטגוריה:אמריקאים שנפטרו ב-1859
אנטונינה גורדיי

אנטונינה גורדיי (ברוסית: Антонина Гордей); 1 בינואר 1907 – 1 בינואר 1978) הייתה אומנת מחסידי אומות העולם שהצילה ילדה יהודיה בתקופת השואה בבלארוס.

== קורות חיים ==
אנטונינה עבדה כאומנת בבית משפחת לדוויץ', משפחה יהודית שהתגוררה במינסק. אנטונינה טיפלה בילדיה המשפחה: רפאל בן השש ורעיה בת השלוש. אב המשפחה מורדוך פאניה היה מהנדס אזרחי ואם המשפחה הייתה מנהלת גן ילדים.

== פעילות בתקופת השואה להצלת יהודים ==
ב-26 ביוני 1941 בפרוץ מבצע ברברוסה, אב המשפחה (מורדוך) גויס לצבא האדום, ואם המשפחה (פאניה) הצטרפה לפינוי גן הילדים לכיוון מזרח. ילדי המשפחה היו אמורים להצטרף לאמם, אך עקב זה שההפצצות באותו היום התחילו מוקדם מאוד, פאניה עזבה בחיפזון עם שאר צוות העובדים בגן, וילדיה לא הספיקו להצטרף אליה ונאלצו להישאר במינסק שנכבשה יומיים אחר כך על ידי הגרמנים. אנטונינה לקחה תחת חסותה את שני ילדי המשפחה. לאחר שבית המשפחה נהרס, אנטונינה ובני חסותה עברו להתגורר אצל חבריה, אך עקב המחסור הגדול באוכל אנטונינה העבירה את הילדים לבית יתומים, שם הניחה שיהיה מזון והם יאכלו. במהרה רפאל ורעיה הועברו לבית היתומים בגטו עם שאר הילדים והיהודים, ואנטונינה המשיכה לבקרם, להביא להם אוכל, ולהבטיח להם שתחזור להוציא אותם מבית היתומים ברגע שתמצא עבודה ומקום לינה משלה. לאחר כמה חודשים אנטונינה חזרה לבקר בבית היתומים וגילתה שרפאל איננו. תלמידי בית היתומים אמרו לה שהגרמנים לקחו ממנו דגימת דם שגרמה למותו. מתוך פחד לאבד גם את רעיה, אנטונינה הוציא את רעיה מבית היתומים באותו היום. בחורף 1941/1942 לא היו לרעיה בגדים שמתאימים לחורף ובנוסף היא סבלה מתת תזונה. אנטונינה השאירה את רעיה אצל אחותה עד שהיא מצאה עבודה ומקום מגורים. המצב שלהם השתפר לאחר שאנטונינה התחתנה. אנטונינה לא סיפרה לבעלה את הסיפור האמיתי על רעיה, ובעלה הניח שרעיה היא בתה הלא חוקית, ולכן כאשר אנטונינה הסתירה את רעיה מפני זרים או גרמנים, חשב בעלה שזה מפני שאין לאנטונינה מסמכים המעידים על קרבתם.

== לאחר המלחמה ==
לאחר שנגמרה המלחמה חזרו הוריה של רעיה בשלום ומצאו את בתם שלמה ובריאה, ואנטונינה סיפרה להם את כל מה שידוע לה על מות בנם רפאל. אנטונינה ורעיה גרו באותה עיר והמשיכו לשמור על קשר הדוק עד פטירתה של אנטונינה בשנת 1978.

== הכרה והנצחה ==
ב-9 במאי 2007 הוכרה אנטונינה בידי יד ושם באופן רשמי כחסידת אומות עולם.

==קישורים חיצוניים==
* [https://www.yadvashem.org/yv/en/exhibitions/righteous-women/gordey.asp מידע מאתר יד ושם]

קטגוריה:בלארוסיות חסידות אומות העולם
קטגוריה:ילידות 1907
קטגוריה:נפטרות ב-1978
יאיר צוקרמן

יאיר צוקרמן (נולד בשנת 1982) הוא קצין בצה"ל בדרגת אלוף-משנה, המשמש מפקד חטיבת הנח"ל. קודם לכן שימש סגן מפקד עוצבת הפלדה, מפקד חטיבת עציוני, מפקד בא"ח נח"ל ומפקד גדוד 50.

== ביוגרפיה ==
צוקרמן, בנו של הרב יהושע צוקרמן, נולד, גדל ולמד בירושלים. התגייס לצה"ל באוגוסט 2002, ושובץ בגדוד 931 בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 931 ומונה למפקד מחלקה. במהלך מלחמת לבנון השנייה היה סגן מפקד פלוגת החוד בגדוד 931, ולחם באזור הכפרים א-טייבה, חולא, ובקרב על הסלוקי בכפר ע'נדוריה. בהמשך שימש כמפקד פלוגת מסלול. לאחר מכן היה מפקד הפלוגה המסייעת בגדוד 931. בהמשך מונה לקצין אג"ם של גדס"ר נח"ל. לאחר מכן מונה לסגן מפקד גדס"ר נח"ל. בספטמבר 2013 קיבל תעודת מצטיין שר הביטחון, משה יעלון. בהמשך שירת כמפקד מחזור בבא"ח נח"ל. לאחר מכן מונה לראש לשכת מפקד פיקוד הדרום, סמי תורג'מן, ושימש בתפקיד בין היתר במהלך מבצע צוק איתן.

ב-21 ביוני 2016 הועלה לדרגת סא"ל ומונה למפקד גדוד 50. במהלך תפקידו הגדוד הפעיל במסגרת פיילוט ראשוני בצה"ל, את נגמ"ש האיתן. את תפקידו סיים בשנת 2018. ב-10 באוקטובר 2018 מונה למפקד בא"ח נח"ל, תפקיד בו שירת עד 28 ביולי 2020. ב-11 ביוני 2020 הועלה לדרגת אל"ם ומונה למפקד חטיבת עציוני, ושימש בתפקיד עד 14 באוגוסט 2022. בשנת 2022 מונה לסגן מפקד עוצבת הפלדה, תפקיד אותו מילא עד שנת 2023. ב-7 באוקטובר 2023 מונה למפקד חטיבת הנח"ל, לאחר נפילתו של מפקד החטיבה הקודם יהונתן שטיינברג, בתחילת מלחמת חרבות ברזל.

ב-4 באפריל 2024 החליט הרמטכ"ל לתת לו נזיפה, עקב האירוע של הריגת עובדי המטבח המרכזי העולמי.

== חיים אישיים ==
צוקרמן מתגורר בנוב שברמת הגולן. הוא נשוי לאמנה, בתו של אפי איתם, ואב לשישה. גיסו הוא הקצין שלום אייזנר, סמח"ט הבקעה לשעבר.

== קישורים חיצוניים ==

* [https://youtu.be/2qfaCtgA1SE?feature=shared בשכונה של הנייה: אורי לוי עם הלוחמים במחנה הפליטים הצפוף בעולם], כתבה עם יאיר צוקרמן במלחמת חרבות ברזל, כאן חדשות, 16 בנובמבר 2023

== הערות שוליים ==

קטגוריה:מפקדי גדודים בחטיבת הנח"ל
קטגוריה:מפקדי חטיבת עציוני
קטגוריה:מפקדי חטיבת הנח"ל
קטגוריה:אלופי-משנה בצה"ל
קטגוריה:מצטיין שר הביטחון
קטגוריה:נוב: אישים
קטגוריה:ישראלים שנולדו ב-1982
קטגוריה:מפקדי חטיבות במלחמת חרבות ברזל
יחסי אסוואטיני–רוסיה

יחסי אסוואטיני–רוסיה הם היחסים הדו-צדדיים בין אסוואטיני ורוסיה.

== היסטוריה ==
ב-5 בספטמבר 1968, יום לפני שאסוואטיני קיבלה את עצמאותה מבריטניה, ברית המועצות שלחה מברק לממשלת אסוואטיני על הכרה בממלכה, והציעה לכונן יחסים דיפלומטיים.<ref></ref> ב-1970, דיפלומטים סובייטים שהיו מוסמכים במוזמביק נסעו לאסוואטיני באופן לא רשמי, והעלו את השאלה של כינון יחסים רשמיים בין המדינות. המלך סובאוזה השני, תחת לחץ של ממשלת דרום אפריקה, סירב ליצור יחסים כאלה.<ref></ref>

ב-3 במאי 1995, נשיא רוסיה, בוריס ילצין פרסם צו נשיאותי המורה על משרד החוץ של רוסיה להכין את הצורך ביחסים דיפלומטיים עם הממלכה.<ref></ref> ב-19 בנובמבר 1999, רוסיה ואסוואטיני כוננו באופן רשמי את היחסים הדיפלומטיים, כאשר השגרירים של שתי המדינות למוזמביק נפגשו במפוטו, והחליפו הערות מדיניות.<ref></ref>

== יחסים כלכליים ==
בשנת 2008, הסחר בין המדינות הסתכם בכ-1 מיליון דולר אמריקני, עלייה מ-2007 של 644,000 דולר.<ref name="swazimid"></ref>

== יחסי חינוך ==
עד 2009, 20 אזרחים מאסוואטיני קיבלו השכלה גבוהה ברוסיה תחת תוכנית המלגות של ממשלת רוסיה.

== נציגויות דיפלומטיות ==
שגריר רוסיה במוזמביק מוסמך במקביל אף לאסוואטיני, ומתגורר במפוטו. לאסוואטיני אין ייצוג הדיפלומטי לרוסיה.

== הערות שוליים ==
אורטווין רונדה

אורטווין רונדה (בגרמנית: Ortwin Runde; נולד ב-12 בפברואר 1944) הוא פוליטיקאי גרמני, אשר כיהן כראש עיריית המבורג.

==ביוגרפיה==
רונדה נולד באלבלונג, כיום בפולין. לאחר סיום התיכון הוא למד סוציולוגיה וכלכלה באוניברסיטת מינסטר ואוניברסיטת המבורג, ב-1970 החל לעבוד בשירות הציבורי של העיר המבורג.

ב-1968 הוא הצטרף למפלגה הסוציאל-דמוקרטית של גרמניה ובין 1969–1971 היה חבר בארגון הנוער של המפלגה.

ב-1978 נהיה לסגן יושב ראש סניף המפלגה בעיר ובין 1983–1988 קודם לתפקיד היושב ראש.

מ-1974 ועד 1988 היה חבר בעיריית המבורג, בין 1988–1993 היה אחראי על אגף העבודה, הרווחה והשירותים החברתיים בעיר.

ב-1997 נבחר לכהן כראש עיריית המבורג, הוא כיהן בתפקיד עד 2001, ב-2001 הקואליציה של המפלגה הסוציאל-דמוקרטית עם מפלגת הירוקים הפסידה בבחירות ובמקומו מונה אולה פון בויסט.

מ-2002 אורטווין רונדה חבר בבונדסטאג

ב-2015 עבר אירוע מוחי.

הוא נשוי ולו שני ילדים.

==קישורים חיצוניים==

* [https://web.archive.org/web/20090923040855/http://www.bundestag.de/bundestag/abgeordnete/bio/R/rundeor0.html הביוגרפיה הרשמית שלו]

==הערות שוליים==

 

קטגוריה:ראשי עיריית המבורג
קטגוריה:גרמנים שנולדו ב-1944
Edinburgh (רומן)

Edinburgh (בעברית: אדינבורו) הוא רומן להט"בי, שנכתב ב-2001 על ידי הסופר האמריקאי אלכסנדר צ'י . הספר מתאר את התבגרותו של נער שחווה התעללות מינית.

== עלילה ==
אפיאס "פי" גה, ילד קוריאני-אמריקאי שגדל במיין, נבחר למקהלת בנים יחד עם פיטר, שהפך לחברו הטוב ביותר ולאהבתו הראשונה. פי ונערים אחרים נפגעים מינית על ידי מנהל המקהלה, ביג אריק גורנדט. פי מפחד לספר, והוא לא רוצה שאף אחד יספר על כך מסיבות של מבוכה ופחד טהור. כאשר נער אחד מגלה את הסוד, כל הנערים נחשפו כקורבנות. הרומן בוחן את הנזק הנפשי והרגשי המחריד שעובר על הנערים וכיצד הם מתמודדים עם הטראומה.

== ביקורת ==
הרומן זכה בפרס מיצ'נר / קופרניקוס למדע בדיוני, בפרס הספרות הספרותית לספרות אמריקאית באסיה, בפרס בחירת העורכים של למדא ונבחר כ"ספר השנה הטוב ביותר" על ידי Publishers Weekly .<ref>[https://web.archive.org/web/20070927195130/http://www.nea.gov/features/writers/Chee.html NEA Writers' Corner: Prologue to the novel Edinburgh by Alexander Chee]</ref>

ב-2003, אלכסנדר צ'י זכה בפרסי וייטינג על כתיבת הרומן.

== קישורים חיצוניים ==
* 

== הערות שוליים ==

קטגוריה:ספרות להט"ב
קטגוריה:ספרי 2001
קטגוריה:רומנים (סוגה ספרותית)
קטגוריה:התעללות מינית
הלנה פישר

הֶלֵנֶה פישר (בגרמנית: Helene Fischer; נולדה ב-5 באוגוסט 1984) היא זמרת גרמנייה.

==ביוגרפיה==
פישר נולדה בקרסנויארסק שברוסיה למשפחה גרמנית אתנית. ב-1988 עברה עם הוריה לריינלנד-פפאלץ שבגרמניה.

לאחר התיכון היא למדה מוזיקה ומשחק בבית ספר לאמנויות, במהלך לימודיה היא הופיעה בתיאטרון בדרמשטאדט. בתקופה זו שלחה אמה ללא ידיעתה הקלטות שירים אותם שרה למספר חברות תקליטים.

ב-2005 הופיעה לראשונה בטלוויזיה בתוכנית של ARD, במהלכה ביצעה דואט עם זמר נוסף.

ב-2006 הוציאה את האלבום הראשון שלה "Von hier bis unendlich".	

היא זכתה במספר פרסים מוזיקליים, ביניהם פרס "Echo" היוקרתי.

בנוסף היא הנחתה מספר תוכניות מוזיקה בטלוויזיה.

ב-2013 ביצעה את הופעת המשחק הראשונה שלה באופרת הסבון "Das Traumschiff".

באירוויזיון 2014 הציגה את הניקוד הגרמני.

ב-2016 שרה שיר בדיבוב לגרמנית של הסרט מואנה.

==קישורים חיצוניים==

* 

קטגוריה:זמרות גרמניות
קטגוריה:שחקניות קולנוע וטלוויזיה גרמניות
קטגוריה:מנחות טלוויזיה גרמניות
קטגוריה:רקדניות גרמניות
קטגוריה:גרמניות שנולדו ב-1984
קטגוריה:גרמנים שנולדו ב-1984
הפארק הלאומי זיוראטקול

הפארק הלאומי זיוראטקול (ברוסית: Национа́льный парк Зюраткуль) הוא פארק לאומי רוסי, שהוקם בשנת 1993 בחלק הדרומי של מחוז המשנה סאטקינסקי (במחוז צ'ליאבינסק, שבהרי אורל). הפארק שוכן בערך 30 ק"מ דרומית לעיר סאטקה ובמרחק 200 ק"מ מערבית לצ'ליאבינסק.

==מאפיינים==
מאפיינים בולטים כוללים את אגם זיוראטקול, גוף הררי נדיר של אורל בגובה 754 מטרים מעל פני הים, עם שטח פנים של 13,2 קמ"ר ועומק מרבי של 8 מטר. המתחם מושפע במים מינרליים ובגלל המים הצלולים והנוף המרהיב שסביב, זיוראטקול מכונה לעיתים קרובות "האגם של אוראל".<ref></ref>

מספר רכסי הרים בולטים הם: רכס זיוראטקול (8 ק"מ אורכו ומגיע ל-1,175 מטרים בנקודה הגבוהה ביותר שלו) ונורגוש, שהוא הנקודה הגבוהה ביותר של מחוז צ'ליאבינסק וגובהו 1406 מטרים.

האטרקציות בפארק הלאומי כוללות טיול בהרים, דייג וצייד. הנופים הטבעיים של דרום אוראל ויערות בתוליים, שם יש דובים, נהרות, כרי דשא נרחבים וטונדרה אלפינית המשתרעת על שטח גדול למדי, אשר ממוקם סביב אגם זיוראטקול.

הפארק מאופיין ביער של עצי אשוח שמכסה את מדרונות רכסי הרי אורל הדרומיים. שטח הפארק הלאומי, הוא כמעט 90 אלף דונם ומשתרע מצפון לדרום במשך חמישים ק"מ, וממזרח למערב באורך שלושים קילומטרים.

== שם ==
"זיוראטקול" בא מן הביטוי בשיר "יוראק-קול". בתרגום, משמעות הדבר היא "אגם לב" ואכן, השם משקף טוב מאוד את הפארק ואת האגם, שהוא הלב החי של האזור ההררי כולו. הוא מוקף ומוגן מרוחות הקור הצפוניות על ידי רכסי נורגוש, אורנגה, לוקש, מוסקאל וזיוראטקול.
==חלוקת הפארק==
שטח הפארק מחולק לאזורי מטרה ייעודיים.
* שמורת טבע: ממוקמת באגן ההר בין רכסי נורגוש ואורנגה ובו יער בתולי כאשר רק בתקופת החורף מותר הדיג במקום. על מנת לחדור לאזור מוגן זה, יש צורך בהזמנת טיול מראש על ידי הנהלת הפארק הלאומי, אשר משרדיה נמצאים בעיר סאטקה. טיול זה מתרחש בליווי חובה של יערן.
* אזור בילוי: במקרה של הגעה לצורך בילוי אין הכרח בתיאום ביקור מראש, די ברכישת כרטיס כניסה. המקומות שהוקצו לבילוי (כולל אתרי אוהלים) ממוקמים על חופי אגם זיוראטקול, הנהר הגדול ונהרות קלאגזה. במקום ישנם כפרים תיירותיים ובקתות יער עבור מבקרים שאינם יוצאים לטיול בחיק הטבע.

==דרכי הגעה==
הפארק הלאומי ממוקם באזור צ'ליאבינסק, אך ניתן להגיע אליו גם מהעיר אופה. משני הערים יש קווי אוטובוסים קבועים למרכז הכרייה הישן של העיר סאטקה. שם, ממוקמת הנהלת הפארק. אגם זיוראטקול שוכן במרחק 32 ק"מ מהעיר סאטקה. בנוסף ישנו קו של רכבת דרום אורל שעוצר בתחנות ברדיאוש וסולייה.

הדרך אל הפארק הרכב אפשרית באמצעות הכביש המהיר שמוביל לכביש צדדי, המוביל במשך עשרים ושלושה קילומטרים לכניסה אל הפארק הלאומי ואל חניה רחבה לשימוש כלי רכב.
==קישורים חיצוניים==

* 

== הערות שוליים ==

קטגוריה:רוסיה: פארקים לאומיים
קטגוריה:מחוז צ'ליאבינסק: גאוגרפיה
ג'יימס אדוארדס (כדורסלן)

ג'יימס פרנקלין אדוארדס (באנגלית: James Franklin Edwards; נולד ב-22 בנובמבר 1955) הוא כדורסלן עבר אמריקאי, אשר שיחק בליגת ה-NBA בין השנים 1977–1996. לאורך 19 עונותיו ב-NBA שיחק עבור 8 קבוצות שונות, זכה ב-3 אליפויות, והעמיד ממוצעים כוללים של 12.7 נקודות, 5.1 ריבאונדים ו-1.3 אסיסטים למשחק.

בעת פרישתו ממשחק בשנת 1996, ניצב אדוארדס במקום התשיעי בתולדות ה-NBA בסך משחקים (1,168), היה השחקן החמישי הכי מבוגר בתולדות הליגה (אחרי נאט היקי, רוברט פאריש, כרים עבדול-ג'באר ובוב קוזי) והיה אחד מארבעה שחקנים אשר שיחקו בליגה לפחות 19 עונות (אחרי עבדול-ג'באר, פאריש ומוזס מלון).

==קריירת מכללות==
אדוארדס נולד וגדל בסיאטל שבמדינת וושינגטון, ובין השנים 1973–1977 למד באוניברסיטת וושינגטון. לאורך תקופתו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל מארב הארשמן, ובשתי עונותיו האחרונות נבחר לחמישיית העונה של מחוז Pac-8, לאחר שרשם במהלכן ממוצעים של 19.2 נקודות ו-8.8 ריבאונדים למשחק.

==קריירת משחק==
בדראפט ה-NBA{{כ}} 1977 נבחר אדוארדס על ידי לוס אנג'לס לייקרס, בבחירה ה-46 (סיבוב שלישי). בחציה הראשון של עונת הרוקי שלו הרשים בלייקרס עם ממוצעים של 14.8 נקודות ו-7.2 ריבאונדים למשחק, אך כבר לאחר 25 משחקים הועבר בטרייד לאינדיאנה פייסרס, בתמורה לאדריאן דאנטלי. ב-3 וחצי עונותיו באינדיאנה המשיך להציג יכולת גבוהה כשחקן חמישייה קבוע, ותרם 15.9 נקודות ו-7.5 ריבאונדים בממוצע למשחק.

לקראת עונת חתם על חוזה בקליבלנד קאבלירס. בעונתו הראשונה בקליבלנד קלע 16.7 נקודות למשחק, אך קבוצתו סיימה עם המאזן הגרוע ביותר בליגה; 15–67.

בפברואר 1983, לאחר כעונה וחצי עם הקאבלירס, הועבר בטרייד לפיניקס סאנס, במדיה שיחק במשך כ-5 שנים. באפריל 1987 הואשם יחד עם חבריו לקבוצה ג'יי האמפריז וגרנט גונדרזיק בשימוש ובסחר בקוקאין, אולם בסופו של דבר לא הועמד למשפט ונשלח לתוכנית לגמילה מסמים במסגרת הסכם הפשרה. בעונת הוביל את הסאנס לגמר האזור המערבי, לצד וולטר דייוויס, לארי נאנס ומוריס לוקאס. לאורך תקופתו בפיניקס שימש כסנטר הפותח של הקבוצה, ורשם ממוצעים של 14.7 נקודות ו-5.6 ריבאונדים למשחק.

בפברואר 1988 נשלח בטרייד לדטרויט פיסטונס, עמה זכה בשתי אליפויות NBA בעונות ו-. לאורך עונת 1988/1989 שימש כמחליפו מהספסל של ביל ליימביר, וקלע 7.3 נקודות למשחק, ובעונה העוקבת פתח לצידו, ותרם 14.5 נקודות למשחק. בפלייאוף 1990 פתח אדוארדס בכל 20 משחקי קבוצתו, והיה הקלעי השלישי של הפיסטונס (אחרי אייזיאה תומאס וג'ו דיומרס) עם ממוצע של 14.3 נקודות למשחק. בעונת שמר על יכולת גבוהה בדטרויט, אשר הובסה בגמר האזור המזרחי מול שיקגו בולס.

בין השנים 1991–1995 שיחק עבור לוס אנג'לס קליפרס, לוס אנג'לס לייקרס, ופורטלנד טרייל בלייזרס.

בעונת , אשר הייתה עונתו האחרונה בקריירה, זכה באליפות נוספת כשחקן שיקגו בולס. לאורך העונה הסדירה שותף ב-28 משחקים בלבד, ובשלב הפלייאוף שיחק ב-28 דקות בסך הכול.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת וושינגטון
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני אינדיאנה פייסרס
קטגוריה:כדורסלני קליבלנד קאבלירס
קטגוריה:כדורסלני פיניקס סאנס
קטגוריה:כדורסלני לוס אנג'לס קליפרס
קטגוריה:כדורסלני פורטלנד טרייל בלייזרס
קטגוריה:כדורסלני שיקגו בולס
קטגוריה:אמריקאים שנולדו ב-1955
זלמן גרינברג

זלמן גרינברג (בגרמנית: Zalman Grinberg; 4 בספטמבר 1912 - 8 באוגוסט 1983) היה רופא, מנהל בית החולים בילינסון בפתח תקווה, שכיהן כיושב ראש הוועד המרכזי של היהודים המשוחררים באזור הכיבוש האמריקאי בגרמניה ובאוסטריה לאחר מלחמת העולם השנייה והשואה.

== קורות חייו ==
גרינברג נולד בליטא. הוא למד רפואה, וקיבל תואר דוקטור לרפואה עם התמחות ברדיולוגיה. בתקופת השואה נכלא במחנה הריכוז דכאו.

== לאחר השואה ==
גרינברג שוחרר בגרמניה, וזמן קצר לאחר המלחמה הגיע למנזר סנט אוטיליין. שם, הצליח להקים בית חולים וגייס אחיות ורופאים מקרב ניצולי מחנות הריכוז.

בהמשך מונה לוועד המרכזי ("צ.ק.") של ניצולי השואה, שישב במינכן. הוא עלה לישראל והיה מנהל בית החולים בילינסון בפתח תקווה. הוא היגר לארצות הברית בשנת 1955, שם הפך לפסיכיאטר.

זלמן גרינברג נפטר ב-8 באוגוסט 1983, מינאולה, ניו יורק.
== חיים אישיים ==
גרינברג היה נשוי לאווה קליין. נולדו להם שלושה בנים: יאיר, משה ורפי.<ref name="nytimes">[https://query.nytimes.com/gst/fullpage.html?res=9502E4D71E39F93AA3575BC0A965948260 Dr. Zalman Grinberg Is Dead; Aided Death-Camp Survivors], The New York Times, August 9, 1983</ref>

==קישורים חיצוניים==
* [https://www.yadvashem.org/he/holocaust/this-month/january/1946.html על פעילותו של גרינברג למען ניצולי השואה] לאחר השואה, באתר יד ושם

== הערות שוליים ==

קטגוריה:מנהלי בית חולים בילינסון
קטגוריה:רופאים יהודים ליטאים
קטגוריה:סגל מרכז רפואי רבין
קטגוריה:רדיולוגים ישראלים
קטגוריה:פסיכיאטרים יהודים אמריקאים
קטגוריה:ישראלים ילידי ליטא
קטגוריה:מחנות עקורים
קטגוריה:אמריקאים ממוצא יהודי-ליטאי
קטגוריה:ניצולי השואה: ליטא
קטגוריה:אמריקאים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1912
קטגוריה:אמריקאים שנולדו ב-1912
קטגוריה:ישראלים שנפטרו ב-1983
קטגוריה:אמריקאים שנפטרו ב-1983
מגהיפוס

מגהיפוס (שם מדעי: Megahippus; מילולית: "סוס ענק") הוא סוג יונק ממשפחת הסוסיים, שחי בתקופת המיוקן שלפני 16.3 עד 10.3 מיליון שנה מימינו. יונק זה חי באמריקה הצפונית והיה קרוב משפחה של ההיפוהיפוס, המזוהיפוס והמיוהיפוס וכמותם היה בעל שלוש אצבעות בכל כף רגל.

מאובני מגהיפוס התגלו ברחבי ארצות הברית ממונטנה עד פלורידה ורבים התגלו לאורך המישורים הגדולים. הסוג תואר ב-1938 ונכללו בו שני מינים: Megahippus matthewi ו-Megahippus mckennai.

המגהיפוס היה קטן יחסית למיני הסוסים המודרניים, אך היה גדול יחסית למינים המוקדמים של המיוקן, והגיע לגובה של מטר אחד ולמשקל ממוצע של 265 קילוגרם. מבנה הגולגולת שלו הייתה מוארכת יחסית והשיניים היו בעלי כותרים בולטים אך קצרים יחסית. סוס זה התקשה לאכול צמחים קשים כמו עשבים מאחר ששיניו היו עדינות מדי. עם זאת, בדומה לסוסים דומים מתת-משפחתו הוא התפתח במהירות כדי לאכלס את הערבות המשגשגות והחל לפתח מבנה חזק יותר לשיניו וכן איבד שתיים מאצבעותיו הגדולות, שעוגנו באצבע גדולה וקשיחה אחת שיכלה לנוע במהירות.

==קישורים חיצוניים==

==הערות שוליים==

קטגוריה:מינים שנכחדו: סוסיים
קטגוריה:יונקים שחיו במיוקן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1938
סלח לי, אתה נושך את צווארי

סלח לי, אתה נושך את צווארי (באנגלית: The Fearless Vampire Killers; בתרגום מילולי: רוצחי הערפדים חסרי החת) הוא סרט קומדיה-אימה משנת 1967 בבימויו של רומן פולנסקי, ושנכתב על ידי ז'ראר בראש ופולנסקי. בכיכובם של פולנסקי עם אשתו לעתיד שרון טייט.

== תקציר עלילה ==
ד"ר לודוויג פון קראונהייט ועוזרו הנאמן מחליטים לצאת לטרנסילבניה, עם ידע מקיף בנושא הערפדים, ולחסל את כל אלה שאינם יכולים לישון. הסרט מצטיין בצילומו של דגלאס סלוקומב, במוזיקה של מוזיקאי הג'אז הפולני קשישטוף קומדה ובסצנת נשף ערפדים, בה כל המתים קמים מקברותיהם ובשעת הריקוד משתקפות במראות הענקיות רק דמויותיהם של בני האנוש.

== שחקנים ראשיים ==
* ג'ק מקגורן - Professor Abronsius
* רומן פולנסקי - אלפרד
* שרון טייט - שרה שגאל
* Ferdy Mayne -

== קישורים חיצוניים ==

קטגוריה:סרטי אימה אמריקאיים
קטגוריה:סרטי 1967
קטגוריה:סרטי אימה מ-1967
קטגוריה:סרטי קומדיה אמריקאיים
קטגוריה:סרטי ערפדים
קטגוריה:סרטי פולחן
קטגוריה:סרטי אימה על-טבעיים בריטיים
סיפרהיפוס

סיפרהיפוס (שם מדעי: Sifrhippus; מילולית: בערבית: "ṣifr" - אפס, ביוונית: "hippus" - סוס, כלומר: סוס אפסי) הוא סוג של פרסתן מפריט פרסה נכחד ממשפחת הסוסיים, אשר כנראה היה ראשון הסוסים מעולם. הוא חי באמריקה הצפונית של תחילת האאוקן בטווח של 55.8 עד 50.3 מיליון שנה. המאובנים שלו התגלו באגן ביגהורן בוויומינג. הסוג הוגדר בשנת 2002 ונכללו בו 2 מינים. במקור השתייך לסוגים דומים כמו ההירקותריום, האאוהיפוס והסוג שבוטל, Arenahippus.

סוס זה היה קטן ביותר, לא יותר מגודל של חתול בית והוא הגיע למשקל 3.9 עד 5.4 ק"ג בלבד. עם זאת היה בעל דמיון לסוסים המאוחרים והגדולים יותר והיה בעל רגליים דקות בעלות 3 אצבעות בכל רגל. הוא היה יצור שוכן יער שחי בין הסבכים ונע באיטיות יחסית. שיניו היו מחורצות ובעלות כותרים גדולים אך היו חלשים והוא ניזון מצמחייה רכה כמו עלים ופירות.

חלק מהחוקרים עדיין משייכים סוג זה להירקותריום ממשפחת הפלאותריומיים. הם טוענים שהבדלים קטנים במראה הם חלק מהסתעפות מיני ההירקותריום וכן שההתאבנות הפכה את מראה החיות למעט שונה יותר. בשל כך אולי סוג זה מוטל בספק.

==קישורים חיצוניים==

קטגוריה:מינים שנכחדו: סוסיים
קטגוריה:יונקים שחיו באאוקן באמריקה הצפונית
קטגוריה:מפריטי פרסה שחיו באאוקן
קטגוריה:מאובני טקסונים שתוארו ב-2002
ארכאוהיפוס

ארכאוהיפוס (שם מדעי: Archaeohippus; מילולית: "סוס עתיק/ישן") הוא סוג נכחד של סוס, שחי באמריקה הצפונית מסוף האוליגוקן לתחילת המיוקן שלפני 30.8 עד 13.6 מיליון שנה מהיום. התגלו ממנו מספר ממצאים בעלי שלד ייחודי. ייתכן שסוס זה חי באיים ועבר גמדיות איים, מאחר שהוא הגיע רק למשקל 20 קילוגרם, קטן בהרבה מסוסי תקופתו כמו המיוהיפוס.

עם זאת הסוס נחשב למתקדם יחסית במבנה שיניו החזקות יחסית ומפרקי הרגליים הארוכים באופן יחסי, שעזרו לו לנוע במהירות. עדיין הוא לא היה יכול לרעות עשבים והאצבעות שלו כללו 3 אצבעות, מאפיין המקשה על הריצה המהירה של הסוסים המודרניים. במאפייניו הוא דמה לפראהיפוס מתקופתו ונחשב למאובן מעבר בין הסוסים הפרימיטיביים ביותר למתקדמים והגדולים יותר. הוא התקיים ביערות או בתת-יערות וייתכן שנכחד עם היעלמותם במשך המיוקן.

ממצאי סוס זה התגלו בפאונת מסקל שבערוץ קוטונווד (Cottonwood Creek) באורגון וב-1886 שויכו בידי חוקר המאובנים אדוארד דרינקר קופ לסוג אנכיתריום. כמה חוקרים שבחנו את העצמות החלו לפקפק בהבחנה זו וב-1909 הוא הופרד לסוג עצמאי. אך ב-1932 החוקר ויליאם דילר מתאו סיווג אותו לתת-סוג של פראהיפוס, עקב צורתם הדומה. עם זאת היו לו מאפיינים ייחודיים והוא הוחזר לסוגו הנפרד.

לאורך המאה ה-20 התגלו מאובנים של ארכאוהיפוס לאורך אמריקה הצפונית, בעיקר בפלורידה ובאורגון אך גם צפונה עד ססקצ'ואן בקנדה ודרומה עד לאזור תעלת פנמה. חלק מהממצאים כללו טוחנות גדולות שאולי שויכו אליו אך מצויים במחלוקת מדעית.

==קישורים חיצוניים==

קטגוריה:מינים שנכחדו: סוסיים
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מפריטי פרסה שחיו באוליגוקן
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1906
סכין במים

סכין במים (בפולנית: Nóż w wodzie) הוא סרט דרמה פולני משנת 1962, שכתב וביים רומן פולנסקי, והיה מועמד לפרס האוסקר לסרט הזר הטוב ביותר. זהו סרטו הראשון של פולנסקי, והוא עוקב אחר מערכת היחסים המתפתחת בין זוג נשוי מהמעמד העליון שיוצאים לנופש, לבין נווד המצטרף אליהם לשייט.

'סכין במים' זכה לשבחי מבקרי הקולנוע עם יציאתו לאקרנים, והוא אחד הסרטים המפורסמים ביותר של פולנסקי.

== עלילה ==
הסרט הוא דרמה פסיכולוגית על מאבק כוח בין שני גברים. טרמפיסט זר, מרדן ויפה תואר, שהופיע מאי שם, מצטרף ליאכטה של כתב ספורט מתבגר ואשתו לבילוי של סוף שבוע. בסרטו הארוך הראשון של פולנסקי נמצאים כל היסודות שאפיינו את יצירתו מאוחר יותר: השפלה, מיניות, אגרסיה ואבסורד. הסרט, שהוקע על ידי המפלגה הקומוניסטית כ"עלילה מערבית דקדנטית", מביא למיצוי קולנועי מקסימלי את הסיטואציה של מאבקי כוח המבוססים על הבדלי גיל מעמד ומגדר.

== קישורים חיצוניים ==

* 

קטגוריה:סרטי 1962
קטגוריה:סרטי דרמה
קטגוריה:סרטים פולניים
קטגוריה:סרטים בפולנית
קטגוריה:סרטי פולחן